Surplus Crosby 298261 Hoist Hook in Chambersburg, Pennsylvania, United States (GovPlanet Item #2453323)
Crosby 298261 Hoist Hook (Item# 2453323) Raaiselspieël Proloog | Chanette Paul se Blog – Andre Beukes: EU Labour Law specialist
Raaiselspieël Proloog | Chanette Paul se Blog
“Verdomme!” Nils kyk misnoeg na die fynpuntkwassie. Nie dat dit dié se skuld is dat daar nou ‘n vermiljoenblerts op die doek sit waar daar ‘n fyn lyntjie moes wees nie. Dis sy hand wat aan die bewe geraak het.
Gegrief smyt hy die kwas neer en wikkel die palet van sy knoetserige duim af los. Vee sy hande aan die verfbesmeerde handdoekie af. Hy hoes diep en slymerig voor hy die voorlaaste sigaret uit die pakkie haal en met sy Zippo aansteek. Hy trek die rook diep in, hoes weer en staar na sy wys- en middelvinger waarin die sigaret vasgeknyp sit asof hy daarmee gebore is. Of sedertdien daaraan vasgegroei het. Die twee vingers het ook al verknokkel en lyk selfs meer grotesk as die ander. Mosterdgeel van die nikotien, die geriffelde naels bruin gerook.
Hy druk die sigaret dood in die oorvol asbak. ‘n Skeutjie Oue Klara sal dalk help. Hy laat sak die toonbankie van die jonkmanskas wat in ‘n drankkabinet omskep is, kry die erdebottel beet en ruk die prop af. Die jenewer mors op die spieëlblad toe hy daarvan in die glasie skink.
Ergerlik stamp hy die prop terug en plak die bottel langs die konjak neer. In die spieëlwand agter sy versameling likeurs sien hy brokstukke van homself.
Hy druk sy vingers deur die digte boskaas van sy hare, kam dit na agter. Silwer nou waar daar eers goud was, nes die bewerasie in sy hande waar daar eers sekuurheid was. Diep geëtste rimpels pleks van die gladde vel jare terug. Selfs die kuiltjie in sy ken lyk nou soos ‘n plooi waarin vuil opgaar. Weerbarstige grys wenkbroue staan ruig weerskante van die diep gleuf in sy voorkop. Agter brilglase, fletsblou oë wat deesdae lyk asof daar fyn rooi haarwortels uitgroei en die wit van sy oë toerank.
Met ‘n knak van sy pols sluk hy die jenewer af. Miskien is dit maar goed Mirella is nie meer daar om te sien hoe hy nou lyk nie. Selfs vir Stella kan hy nie meer verlei nie. Nie dat hy regtig wil nie, maar selfs ‘n ou man het sy behoeftes en hy en Stella kom ‘n lang pad saam.
via Raaiselspieël Proloog | Chanette Paul se Blog.